Diari Oficial de la Generalitat Valenciana


Sumari del DOGV 9486, del 09-12-2022 (2022/11205)

RESOLUCIÓ de 21 de novembre de 2022, de la Direcció General d'Habitatge i Regeneració Urbana, de concessió d'ajudes regulades mitjançant l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2022 de les subvencions per a l'adquisició i la millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha). Quarta resolució parcial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9486

Data del DOGV
:   09-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11755


Data del document
:   21-11-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 21 de novembre de 2022, de la Direcció General d'Habitatge i Regeneració Urbana, de concessió d'ajudes regulades mitjançant l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2022 de les subvencions per a l'adquisició i la millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha). Quarta resolució parcial. [2022/11766]  
Vistes les sol·licituds presentades, resulten els següents  
  
Antecedents de fet  
Primer. Mitjançant l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores i la convocatòria per al 2022 de les subvencions per a l'adquisició i la millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha) (DOGV 9372, 30.06.2022), la qual estableix el termini per a la presentació de sol·licituds, que es va iniciar el dia 1 de juliol de 2022 i finalitzà el dia 7 d'octubre de 2022.  
  
Segon. Dins del termini concedit han presentat 24 sol·licituds d'ajudes els ajuntaments de la Jana, la Pobla de Vallbona, Onda, Beniatjar, Altea (2 sol·licituds), Argelita, Picassent, Sant Vicent del Raspeig, Pedreguer, Llutxent, Crevillent, la Font d'en Carròs, Montaverner, València (3 sol·licituds), Tales, Castelló de la Plana, Gandia, Chiva, Caudiel, Aspe i Geldo.  
Tercer. Mitjançant la Resolució de 19 d'octubre de 2022, de la directora general d'Habitatge i Regeneració Urbana es va concedir subvenció a l'Ajuntament de la Pobla de Vallbona. En la mateixa resolució es va denegar la subvenció als Ajuntaments de la Jana i Onda perquè els habitatges no complien els requisits per a ser subvencionables, d'acord amb el que disposa la base primera de les bases reguladores de les ajudes.  
Mitjançant la Resolució de 2 de novembre de 2022, de la directora general d'Habitatge i Regeneració Urbana es va concedir subvenció als ajuntaments de Beniatjar i Gandia. En la mateixa resolució es va denegar la subvenció als ajuntaments d'Argelita, Altea (segona sol·licitud; AVAYTO/2022/13) i Chiva perquè els habitatges no complien els requisits per a ser subvencionables, d'acord amb el que disposa la base primera de les bases reguladores de les ajudes.  
El 28 d'octubre de 2022 l'òrgan col·legiat ha proposat la concessió de la subvenció als ajuntaments de Picassent, Tales, València (AVAYTO/2022/15), Altea (AVAYTO/2022/05) i Pedreguer.  
Quart. Reunit, amb data 8 de novembre de 2022, l'òrgan col·legiat, integrat pel subdirector general d'Habitatge i Regeneració Urbana, la cap del Servei d'Habitatge Públic i la cap de Secció d'Arquitectura, del Servei d'Habitatge Públic, segons el que es preveu en la base onzena de l'ordre esmentada i en la Resolució de 30 de setembre de 2022, de la directora general d'Habitatge i Regeneració Urbana per la qual es nomenen els membres de l'òrgan col·legiat, a fi d'avaluar les sol·licituds presentades, alça la pertinent acta d'aquesta reunió.  
  
Cinqué. Reunit, amb data 10 de novembre de 2022, l'òrgan col·legiat, integrat pel subdirector general d'Habitatge i Regeneració Urbana, la cap del Servei d'Habitatge Públic i la cap de Secció d'Arquitectura, del Servei d'Habitatge Públic, segons el que es preveu en la base onzena de l'ordre esmentada i en la Resolució de 30 de setembre de 2022, de la directora general d'Habitatge i Regeneració Urbana per la qual es nomenen els membres de l'òrgan col·legiat, a fi d'avaluar les sol·licituds presentades, alça la pertinent acta d'aquesta reunió.  
  
  
Fonaments de dret  
  
Primer. D'acord amb el que s'estableix en la base onzena de l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2022 de les subvencions per a l'adquisició i la millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha), i amb el que s'estableix en la Resolució de 30 de setembre de 2022, de la directora general d'Habitatge i Regeneració Urbana, l'òrgan col·legiat és competent per a emetre la proposta de resolució de concessió o denegació de les ajudes regulades i convocades mitjançant l'ordre esmentada.  
Segon. La present proposta de resolució es dicta d'acord amb el que s'estableix per la base onzena de l'ordre de convocatòria.  
  
D'acord amb les actes de les reunions del 8 de novembre de 2022 i del 10 de novembre de 2022 de l'òrgan col·legiat, i amb la Llei 39/2015, d'1 d'octubre, del procediment administratiu comú de les administracions públiques, i tota altra normativa d'aplicació necessària i pertinent, resolc:  
  
Primer  
Denegar la subvenció als ajuntaments de Llutxent, per no esmenar en termini; de Crevillent, per no aportar la documentació requerida en l'esmena; de Montaverner, per no presentar documentació d'esmena; de València (AVAYTO/2022/21), perquè els habitatges no compleixen els requisits d'accessibilitat, i Caudiel, per no aportar la documentació requerida en l'esmena.  
  
Segon  
Concedir, amb càrrec a l'aplicació pressupostària 19.83.63.375.99 de la línia S1528000, «Pla estatal d'habitatge 2022-2025», del capítol VII dels pressupostos de la Generalitat de l'exercici 2022, a l'Ajuntament de Sant Vicent del Raspeig una subvenció per un import total de 381.502,50 - (tres-cents huitanta-un mil cinc-cents dos euros i cinquanta cèntims), a l'Ajuntament de la Font d'en Carrós una subvenció per un import total de 923.811,80 - (nou-cents vint-i-tres mil huit-cents onze euros i huitanta cèntims), a l'Ajuntament de Castelló de la Plana una subvenció per un import total de 90.258,00 - (noranta mil dos-cents cinquanta-huit euros), a l'Ajuntament de València (AVAYTO/2022/20) una subvenció per un import total de 371.593,11 - (tres-cents setanta-un mil cinc-cents noranta-tres euros i onze cèntims), a l'Ajuntament d'Aspe una subvenció per un import total de 574.245,00 - (cinc-cents setanta-quatre mil dos-cents quaranta-cinc euros) i a l'Ajuntament de Geldo una subvenció per un import total de 188.110,98 - (cent huitanta-huit mil cent deu euros i noranta-huit cèntims). Aquesta concessió correspon a les sol·licituds ordenades segons la data d'esmena de la sol·licitud, aplicant els criteris d'adjudicació de les bases reguladores de les ajudes i havent comprovat que es compleixen les obligacions assenyalades en la Llei 38/2003, de 17 de novembre, general de subvencions, segons exigeixen les bases sisena i dotzena de les bases reguladores de la present convocatòria, i tenint en compte el límit de crèdit disponible i les subvencions ja concedides a la Pobla de Vallbona, Beniatjar, Gandia, Picassent, Tales, València (AVAYTO/2022/15), Altea (AVAYTO/2022/5) i Pedreguer, amb el desglossament que es recull en el següent quadre:  
  
  
  
Municipi Actuació Aportació ministeri Aportació GVA Total subvenció  
Sant Vicent del Raspeig Adquisició 228.901,50 - 152.601,00 - 381.502,50 -  
 Obres 0,00 - 0,00 - 0,00 -  
La Font d'En Carròs Adquisició 491.887,08 - 327.924,72 - 818.811,80 -  
 Obres 78.000,00 - 26.000,00 - 104.000,00 -  
Castelló de la Plana Adquisició 54.154,80 - 36.103,20 - 90.258,00 -  
 Obres 0,00 - 0,00 - 0,00 -  
València (AVAYTO/2022/20) Adquisició 222.955,87 - 148.637,24 - 371.593,11 -  
 Obres 0,00 - 0,00 - 0,00 -  
Aspe Adquisició 344.547,00 - 229.698,00 - 574.245,00 -  
 Obres 0,00 - 0,00 - 0,00 -  
Geldo Adquisició 112.866,59 - 75.244,39 - 188.110,98 -  
 Obres 0,00 - 0,00 - 0,00 -  
Total 1.533.312,83 - 996.208,56 - 2.529.521,39 -  
  
  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant del mateix òrgan que l'ha dictada, en el termini d'un mes a comptar des de l'endemà de publicar-se. Igualment podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de publicar-se, de conformitat amb el que es preveu en l'article 46 de la Llei 29/ 1998, de 13 de juliol, reguladora de la jurisdicció contenciosa administrativa.  
  
  
València, 21 de novembre de 2022.- La directora general d'Habitatge i Regeneració Urbana: Elena Azcárraga Monzonís.